BG
L 200/182
Официален вестник на Европейския съюз
29.7.2022 г.
(180) В исторически план целите, преследвани от Италия, не са постигани единствено чрез взаимодействието на пазарните механизми.
Всъщност задоволителното равнище на тези услуги обикновено се гарантира чрез задълженията за извършване на обществена услуга, наложени за тази цел на дружествата от бившата Tirrenia Group и залегнали в първоначалните споразумения.
Действително Комисията изтъква, че въпросните маршрути са били обслужвани в продължение на много години, т.е. най-малкото след влизането в сила на първоначалното споразумение, като в голяма степен са останали непроменени.
Италия и по-специално съответните регионални органи считат, че тези услуги са били (и продължават да бъдат) необходими за задоволяване на търсенето от страна на потребителите.
(181) По отношение на маршрутите само за товарен превоз (т.е линия T3 и линия T4) Комисията припомня, че Общият съд вече е установил (64), че за да може да бъде квалифицирана като услуга от общ икономически интерес, разглежданата услуга трябва да представлява универсална услуга в тесен смисъл.
Всъщност понятието универсална услуга не означава, че разглежданата услуга трябва да отговаря на потребност, обща за цялото население, или да се предоставя на цялата територия (65), а по-скоро да служи на интересите на обществото като цяло.
В допълнение според Комисията законодателството на Съюза не възпрепятства държавите членки при упражняването на правото си на преценка надлежно да определят като УОИИ някои морски превози на товари до и от отдалечени райони, при условие че са спазени принципите, установени с Регламента за морския каботаж.
(182) Италия обясни, че нуждите от обществени услуги са свързани със специфичните географски и социалноикономически характеристики на островите от Понцианския архипелаг.
В член 1 от договора за обществена услуга се посочва, че услугите, възложени на Laziomar, са „[...] необходими за запазване на териториалното единство, за да се осигурят доставките на стоки, включително на специални товари, необходими за правилното функциониране на обществените и социалните услуги за островите от Понцианския архипелаг [...]“.
Що се отнася до остров Понца, териториално единство и доставки на стоки и специални товари са необходими с оглед на отдалечеността му от континенталната част (на около 27 морски мили от Терачина) и малкия брой на населението му (около 3 500 жители).
Подобни съображения се отнасят и за остров Вентотене (на около 31 морски мили от Терачина и с около 800 жители).
Освен това регулярната честота на тези услуги за товарни превози през цялата година гарантира, че и през неактивния сезон, когато има по-малко търсене от туристи, жителите и дружествата на тези острови продължават да получават необходимите доставки.
В допълнение тези услуги допринасят и за икономическото развитие на двата острова чрез превозването на стоки и специални товари (например опасни товари, твърди битови отпадъци и т.н.) от и до континенталната част.
(183) Що се отнася до услугите за пътнически превози и смесените услуги, за да онагледи действителното търсене, Италия предостави обобщени статистически данни, които показват, че през 2012 г. Laziomar е превозило 240 430 пътници и 13 228 превозни средства по всички маршрути, предмет на обществена услуга, взети заедно, през съответните периоди от време, обхванати от задълженията за извършване на обществена услуга.
Броят им през 2013 г. е по-голям (т.е 254 167 пътници и 16 927 превозни средства).
Това показва, че през двете години преди на Laziomar да бъдат възложени задълженията за извършване на обществена услуга е имало значително съвкупно търсене на услуги за морски превози по съответните маршрути (вж. съображение 291 по отношение на подробните статистически данни за всеки отделен маршрут за годините от 2011 до 2013).
(184) За да докаже допълнително, че търсенето от страна на потребителите се е запазило, когато Laziomar е започнало да обслужва всички маршрути въз основа на новия договор за обществена услуга, Италия предостави и обобщени статистически данни до края на 2019 г. (вж. таблици 6 и 8).
Те потвърждават, че търсенето от страна на потребителите се е запазило, с някои леки отклонения нагоре или надолу.
Във всеки случай анализът на статистическите данни за всеки отделен маршрут за всяка година до края на 2019 г. не показва никакви индикации, че търсенето от страна на потребителите по конкретни маршрути би изчезнало.
Таблица 6 Статистически данни относно пътниците за периода 2014—2019 г. Година
Линия T1
Линия T2
Линия T3
Линия T4
Линия А1
Линия А2
Линия А3
Общ брой пътници
2014 г.
125 720
63 376
30 812
1 509
36 474
58 680
40 000
356 571
2015 г.
131 453
65 822
40 211
165
37 442
69 327
46 847
391 267
2016 г.
141 720
81 572
45 006
308
42 209
60 263
37 981
409 959
(64) Вж. решение на Общия съд от 12 февруари 2008 г., BUPA и др./Комисия, T-289/03, ECLI:EU:T:2008:29, т. 186.
(65) Вж. решение на Съда от 11 април 1989 г., Ahmed Saeed Flugreisen, 66/86, ECLI:EU:C:1989:140, точка 55; решение на Съда от 18 юни 1998 г., Corsica Ferries France/Gruppo Antichi Ormeggiatori del porto di Genova и др., C-266/96, ECLI:EU:C:1998:306, точка 45; решение на Общия съд от 15 юни 2005 г., Fred Olsen/Комисия, T-17/02, ECLI:EU:T:2005:218, точка 186 и следващите.